O‘zbekistonda ketma-ket ikkinchi kun koronavirusdan o‘lim holati qayd etilmadi

O‘zbekistonda 30-dekabr kuni 135 nafarga yaqin kishida koronavirus infeksiyasi aniqlandi, yana o‘lim holati qayd etilmadi, deya xabar bermoqda Sog‘liqni saqlash vazirligi.
Qayd etilishicha, 2021-yil 30-dekabr holatiga ko‘ra, O‘zbekistonda 134 nafar kishida koronavirus infeksiyasi qayd etilib, ularning umumiy soni 198 903 nafarni tashkil etmoqda.
Yangi kasallanish holatlarining 11 tasi – Andijon viloyati, 9 tasi – Buxoro viloyati, 7 tasi – Jizzax viloyati, 8 tasi – Qashqadaryo viloyati, 1 tasi – Navoiy viloyati, 4 tasi –Namangan viloyati, 15 tasi – Samarqand viloyati, 1 tasi – Sirdaryo viloyati, 1 tasi – Surxondaryo viloyati, 6 tasi – Farg‘ona viloyati, 14 tasi – Xorazm viloyati, 24 tasi –Toshkent viloyati, 33 tasi – Toshkent shahrida aniqlangan.
Kasallikdan sog‘ayganlar 172 taga ko‘payib jami 196 012 nafarga yetdi va sog‘ayish ko‘rsatkichi 98 foizni tashkil etmoqda.
Ma’lumot uchun, 29-dekabr kuni ham O‘zbekistonda koronavirus kasalligidan o‘lim holati qayd etilmagandi.